Handball-NM 2024/Kvinner

Noregsmeisterskapen i handball 2024 for kvinner vart vunne av Storhamar Idrettslag. Laget frå Hamar sigra i finalen over Tertnes Idrettslag frå Bergen. Etter ordinær tid stod det likt, 22–22. Oppgjeret vart så avgjort med straffekasting. Her mislukkast Tertnes fyrste eksekutør, alle dei andre ni straffene fann vegen til nettmauskane. Dermed var Storhamar-laget sikra sin fyrste kongepokal i handball.

Kvartfinalane
Oppsal IF – Romerike 37–26
Byåsen IL – Molde HK 33–32
Storhamar IL – Vipers 27–25
Larvik HK – Tertnes IL 25–29 

Semifinalane
Oppsal – Storhamar 22–30
Tertnes – Byåsen 20–19 

Finalen
Finalen vart avvikla på Unity Arena i Bærum sundag 29. desember 2024. Favoritten Storhamar tok styringa i kampen og leia 14–10 ved pause. Midtvegs i den andre omgangen byrja Tertnes å redusere leiinga. Nervøst spel frå Storhamar si side førte til at Tertnes lukkast utlikne til 22–22 i kampens siste minutt. I den etterfylgjande straffe-tevlinga skåra alle Storhamars fem eksekutørar.

Storhamar sine spelemål kom frå Mathilde Rivas-Toft og Kjerstin Solås, begge 4, Olivia Löfqvist, Tina Abdulla og Kristin Venn, 3 mål alle, Anniken Obaidli 2 mål, Mia Svele, Mirela Gjikokaj og målvakta Eli Marie Raasok ei skåring kvar. Ane Cecilie Høgseth sat på benken heile kampen.

Tertnes-spelaren Henriette Eggen var kampens suverene målskårar med sine 9 fulltreffarar.

Dommarane Magnus Nygren og Andreas Borge straffa begge laga med ei 2-minuttsutvising. 

Kjelder
handball.no

2024
Kategori:Handball i 2024
Handball
Kategori:Idrettstilskipingar i Akershus